Äriprotsessid on toodete või teenuste kliendile toimetamise kavand. Need protsessid on enamus ettevõtetes aja jooksul kujunenud ning need põhinevad kogunenud teadmistel ja kogemustel, olles seeläbi muutunud immateriaalseks varaks. Need kogemustel põhinevad meetodid võivad suures osas tänu IKT-le aeguda ja muutuda ebapiisavaks. Enamus firmad, eriti väiksed ja keskmised  ettevõtted (VKE-d) ei lähene sellele probleemile süstematiseeritult. Neil pole ka planeerimiseks ja IKT lahenduse soetamiseks ressursse. Kui on vajadus äriprotsesse parendada, kuid ei omata võimalikest sobivatest lahendustest ettekujutust, siis kipuvad juhid vastavat tegevust ja investeeringuid võimalikult kaugele edasi lükkama. Mõnikord liiga kaugele, seeläbi konkurentsipositsiooni halvendades ja võimalusi kasutamata jättes. Äri muutmisel e-äriks on tegemist infovoogude ja infole ligipääsuga. Iga VKE juht omab  head ülevaadet ja arusaama oma firmas saadud, töödeldud, loodud, talletatud ja edastatud info kohta. Info liikumise mudel on toodud alljärgneval joonisel.